**Canicula**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Canicula

...

Dimineață senină, multă lumină,

Ușor ușor coboară, o caniculară

Zi de miez de vară !

...

Nicio slabă suflare n-aduce răcoare,

Nicio pâclă de nori nu umbrește în zori

Însetatele flori!

...

Albastru azur, imens abajur,

Bolta ce-apasă și pare vîscoasă

Pe noi se lasă!

...

Miroase-a cuptor și parcă mi-e dor

De ploaia curată de altădată,

Ce cădea înspumată!

...

Vremea se schimbă și soarele-și plimbă

Din loc în loc, doar univoc,

Limba de foc!

...

Pe noi se lasă, fierbinte, tăioasă

Ziua de vară, caniculară,

Ca o povară!

...

Pe cer nu umblă, s-aducă umbră,

Nicio pâclă de nori, pe-nsetatele flori,

Ce-și pierd din culori!

...

Deschid în zadar să scap de pojar

Fereastra la casă, căldura apasă

Grea, nemiloasă!